hotchpotch/miracl-hf-unified huggingface dataset:
গ্রেটা গারউইগ
গ্রেটা সেলেস্ট গারউইগ (; জন্ম: ৪ঠা আগস্ট ১৯৮৩) হলেন একজন মার্কিন অভিনেত্রী, লেখক, পরিচালক ও চিত্রনাট্যকার। তিনি শুরুতে স্বল্প বাজেটের কয়েকটি চলচ্চিত্রে কাজ করে পরিচিতি লাভ করেন। ২০০৬ থেকে ২০০৯ সালের মধ্যে তিনি জো সোয়ানবার্গের কয়েকটি চলচ্চিত্রে কাজ করেন এবং কয়েকটি তিনি সহ-রচনা ও সহ-পরিচালনা করেন।
২০১০-এর দশকের শুরু থেকে তিনি নোয়াহ বোমবাচের সাথে যৌথভাবে কয়েকটি চলচ্চিত্রে কাজ করেন, যার মধ্যে রয়েছে "গ্রিনবার্গ" (২০১০), "ফ্রান্সেস হা" (২০১২) ও "মিস্ট্রেস আমেরিকা" (২০১৫)। "ফ্রান্সেস হা" চলচ্চিত্রের জন্য তিনি একটি গোল্ডেন গ্লোব পুরস্কারের মনোনয়ন লাভ করেন। এছাড়া তিনি "ড্যামসেল্‌স ইন ডিসট্রেস" (২০১১), "টু রোম উইথ লাভ" (২০১২), "জ্যাকি" (২০১৬) ও "টোয়েন্টিয়েথ সেঞ্চুরি ওমেন" (২০১৬) চলচ্চিত্রে অভিনয় করেন। "টোয়েন্টিয়েথ সেঞ্চুরি ওমেন" ছবির জন্য তিনি শ্রেষ্ঠ পার্শ্ব অভিনেত্রী বিভাগে ক্রিটিকস চয়েস চলচ্চিত্র পুরস্কার মনোনয়ন লাভ করেন।
২০১৭ সালে "লেডি বার্ড" চলচ্চিত্র দিয়ে গারউইগের একক পরিচালক হিসেবে অভিষেক হয়। ছবিটি সমাদৃত হয় এবং ৭৫তম গোল্ডেন গ্লোব পুরস্কারে সেরা সঙ্গীতধর্মী বা হাস্যরসাত্মক চলচ্চিত্র বিভাগে পুরস্কার লাভ করেন। "লেডি বার্ড" ছবিতে তার কাজের জন্য তিনি শ্রেষ্ঠ চিত্রনাট্যের জন্য গোল্ডেন গ্লোব পুরস্কার ও শ্রেষ্ঠ মৌলিক চিত্রনাট্য বিভাগে বাফটা পুরস্কারের মনোনয়ন লাভ করেন। এছাড়া তিনি ৯০তম অস্কার আয়োজনে শ্রেষ্ঠ পরিচালনা ও শ্রেষ্ঠ মৌলিক চিত্রনাট্য বিভাগে একাডেমি পুরস্কারের মনোনয়ন লাভ করেন। গারউইগ অস্কারের ইতিহাসে শ্রেষ্ঠ পরিচালনা বিভাগে মনোনীত পঞ্চম নারী।
গারউইগ ১৯৮৩ সালের ৪ঠা আগস্ট ক্যালিফোর্নিয়ার স্যাক্রামেন্টোতে জন্মগ্রহণ করেন। তার মাতা ক্রিস্টিন (জন্মনাম: সোয়ার) একজন ওবি-জিন সেবিকা এবং পিতা গর্ডন গারউইগ একটি ক্রেডিট ইউনিয়নে ক্ষুদ্র ব্যবসায় ঋণ বিভাগে কাজ করতেন। তার পিতামাতার তার ঘনিষ্ঠ সম্পর্ক রয়েছে এবং তার "ফ্রান্সেস হা" চলচ্চিত্রে তার চরিত্রের পিতামাতা চরিত্রে অভিনয় করেছেন। তার বড় ভাই একজন ল্যান্ডস্কেপ স্থপতি এবং বোন ইকুয়াল ইমপ্লয়মেন্ট অপরচুনিটি কমিশনের ব্যবস্থাপক। তার পূর্বপুরুষগণ জার্মান, আইরিশ ও ইংরেজ ছিলেন এবং তিনি ইউনিটারিয়ান ইউনিভার্সালিস্ট হিসেবে বেড়ে ওঠেন।
গারউইগ স্যাক্রামেন্টোর বালিকা ক্যাথলিক বিদ্যালয় সেন্ট ফ্রান্সিস হাই স্কুলে পড়াশোনা করেন। তার ভাষ্যমতে তিনি শৈশবে খুবই গুরুগম্ভীর ছিলেন। তার নৃত্যের প্রতি আকর্ষণ ছিল এবং তিনি নিউ ইয়র্কে সঙ্গীতধর্মী মঞ্চনাটকে ডিগ্রি অর্জন করার ইচ্ছা পোষণ করতেন। কিন্তু পরবর্তীকালে তিনি বার্নার্ড কলেজ থেকে ইংরেজি ও দর্শন বিষয়ে স্নাতক সম্পন্ন করেন। শ্রেণিকক্ষের বাইরে তিনি কেট ম্যাকিননের সাথে কলাম্বিয়া ভার্সিটি শোতে অংশগ্রহণ করতেন।
চন্দ্রঘোনা থানা
চন্দ্রঘোনা থানা বাংলাদেশের রাঙ্গামাটি জেলার অন্তর্গত কাপ্তাই উপজেলার একটি থানা।
১৮৬০ সালে পার্বত্য চট্টগ্রাম জেলার সদর দপ্তর হিসেবে চন্দ্রঘোনা থানা প্রতিষ্ঠিত হয়। তৎকালীন কাপ্তাই, রাজস্থলী ও বিলাইছড়ি এলাকার প্রশাসনিক কার্যক্রম এ থানার আওতাধীন ছিল।
কাপ্তাই উপজেলার ২টি ইউনিয়নের প্রশাসনিক কার্যক্রম চন্দ্রঘোনা থানার আওতাধীন।
কাপ্তাই থানা
কাপ্তাই থানা বাংলাদেশের রাঙ্গামাটি জেলার অন্তর্গত কাপ্তাই উপজেলার একটি থানা।
কাপ্তাই থানা প্রতিষ্ঠিত হয় ১৯৭৬ সালে।
কাপ্তাই উপজেলার ৩টি ইউনিয়নের প্রশাসনিক কার্যক্রম কাপ্তাই থানার আওতাধীন।
মোমেন্ট পরিমাপক স্কেল
মোমেন্ট পরিমাপক স্কেল("MMS" বা "MW" ,"M")একটি নির্দিষ্ট ধরনের স্কেল, যা ভূমিকম্প বিশেষজ্ঞরা কোনো ভূমিকম্পের আকার নির্ণয়ে ব্যবহার করেন।স্কেলটি মূলত ১৯৩০-এর যুগের রিখটার স্কেল (এমএল) কে পেছনে ফেলার জন্য ১৯৭০-এর দশকে তৈরি হয়েছিল।।যদিও সূত্র গুলো আলাদা তবুও নতুন স্কেলে পুরনো স্কেলের পরিমাপক মানগুলি একই রাখা হয়েছে। রিখটার স্কেলের সাথে যথাযথ কিছু স্বীকার্যের অধীনে এই লগারিদমিক স্কেলে এক ধাপ বৃদ্ধি পেলে মোট শক্তি ১০১.৫ বা ৩২ গুণ বৃদ্ধি পায় এবং দুই ধাপ বাড়লে নির্গত শক্তি ১০৩ বা ১০০০ গুণ বৃদ্ধি পায়। তাই একটি ৭.০ আকারের ভূমিকম্প ৬.০ আকারের ভূমিকম্পের থেকে ৩২ গুণ এবং ৫.০ আকারের ভুমিকম্পের থেকে ১০০০ গুণ বেশি শক্তিশালী বা ১০০০ গুণ বেশি শক্তি নির্গত করে।
মোমেন্ট পরিমাপ ভুমিকম্পের ভৌগলিক মোমেন্টের ওপর নির্ভর করে তৈরি করা হয়েছে।ভৌগলিক মোমেন্ট হল ফাটলের কাছের স্থানের পাথরের কৃন্তন গুনাঙ্ক , ফাটলের উপর স্খলনের গড় পরিমাণ এবং স্খলনের মোট ক্ষেত্রফল এর গুণফল।
২০০২ সালের জানুয়ারি মাস থেকে বড় ভূমিকম্পের আকার নির্ধারণ করতে মার্কিন যুক্তরাষ্ট্র ভূতাত্ত্বিক জরিপ (United States Geological Survey) এই স্কেলকে ব্যবহার করছে।
ভূমিকম্পের আকার সম্পর্কিত বিভিন্ন জনপ্রিয় খবরের রিপোর্টগূলো পরিমাপক স্কেল্গুলির মধ্যে পার্থক্য বোঝাতে সাধারণত ব্যর্থ হয় এবং তাই প্রায়ই তারা এটিকে রিখটার পরিমাপ হিসাবে উল্লেখ করে। যেহেতু স্কেলগুলো কিছু নির্দিষ্ট আরোপিত শর্তের অধীনে একই ফলাফল দেখায় , তাই এর মধ্যে এই দ্বিধা (confusion) টুকু নগণ্য।
স্পিন বল্দাক জেলা
স্পিন বল্দাক আফগানিস্তানের কান্দাহার প্রদেশের পূর্বাঞ্চলের একটি অন্যতম জেলা। ভৌগলিক অবস্থান অনুযায়ী জেলাটির পশ্চিমে দামান জেলা, উত্তর আর্ঘিস্তান জেলা, দক্ষিণে পাকিস্তানের কিল্লা আব্দুল্লাহ জেলা এবং দক্ষিণে শরাবাক জেলা অবস্থিত। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ১০০,৪০০ জন। স্পিন বল্দাক হচ্ছে জেলাটির কেন্দ্রীয় শহর, যেটি মূলত পশ্চিম অঞ্চলসমূহ নিয়ে পাকিস্তানের মহাসড়ক বরাবর অবস্থান করছে।
২০০৯ সালের ২১ নভেম্বর তারিখে, রাস্তার পাশে পুতে রাখা বোমা হামলায় ৫ আফগান সীমান্ত পুলিশ নিহত হয়। একই দিনে তালেবান মুখপাত্রের বরাত দিয়ে বলা হয় যে, একজন জেলা পুলিশ কমান্ডারও নিহত হন।
ঝাড়ী জেলা
ঝাড়ী জেলা (পশতু : ژېړۍ, ) আফগানিস্তানের কান্দাহার প্রদেশের একটি নতুন জেলা।
এছাড়াও বিকল্পভাবে বানান করা হয়ে থাকে ঝেলে (পশতু ভাষা থেকে অনুবাদ কর হয়ে থাকে), ঝাড়িই, ঝাড়েই, ঝেড়ি, অথবা ঝেড়াই। জেলাটি মেওয়ান্দ জেলা এবং পাঞ্জাবি জেলা থেকে নেওয়া অঞ্চলসমূহ থেকে তৈরি করা হয়েছিল। ২০১০ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ৮০,৭০০ জন এর মত।
ঝাড়ী জেলার রাজনৈতিক অবস্থান সময়ের সঙ্গে পরিবর্তিত হয়ে আসছে। ছোট ছোট গ্রামগুলি স্থানীয় প্রাচীন নামসমূহ ব্যবহার করে থাকেন। এই সকল ছোট ছোট গ্রামগুলির একেকটি উপজেলা হিসাবে তৈরী করা হয়েছে। ঝাড়ী জেলায় বর্তমানে নিম্নের উপজেলা রয়েছে:
ঝাড়ী জেলার অধিকাংশ মানুষ জাতিগতভাবে পশতু সম্প্রদায়ের। পাশাপাশি এলিজাই, আখাকজাই, নুরজাই এবং ঘিলজাই সম্প্রদায়ের লোক বসবাস করে থাকে।
সুইডেনের দূতাবাস, ঢাকা
সুইডেনের দূতাবাস বাংলাদেশের সুইডেনের একটি কূটনৈতিক মিশন। এটি ঢাকার গুলশানে অবস্থিত।
সুইডিশ দূতাবাস বাংলাদেশে বেলজিয়াম, ফিনল্যান্ড, আইসল্যান্ড, লাটভিয়া, লুক্সেমবার্গ, নেদারল্যান্ড, পোল্যান্ড এবং স্লোভেনিয়া’র শেনজেন ভিসার প্রতিনিধিত্ব করে। বর্তমানে সুইডিশ দূতাবাসের রাস্ট্রদূত কার্লোট্টা শ্লাইটার।
বটিয়াঘাটা ইউনিয়ন
বটিয়াঘাটা বাংলাদেশের খুলনা জেলার বটিয়াঘাটা উপজেলার অন্তর্গত একটি ইউনিয়ন।
বাংলাদেশ-বেলারুশ সম্পর্ক
বাংলাদেশ-বেলারুশ সম্পর্ক বলতে বাংলাদেশ এবং বেলারুশের মধ্যকার দ্বিপাক্ষিক সম্পর্ককে বোঝানো হয়ে থাকে। ১৯৯২ সালে উভয় দেশ সরকারীভাবে কূটনৈতিক সম্পর্ক শুরু করলেও কোন দেশে স্থায়ীভাবে বসবাসরত রাষ্ট্রদূত নেই।
২০১২ সালের নভেম্বর মাসে মিখাইল মিয়াসনিকোভিচ যখন বেলারুশের সর্বপ্রথম কোন প্রধানমন্ত্রী হিসেবে রাষ্ট্রীয় সফরে বাংলাদেশে আসেন, তখন থেকে উভয় দেশের মধ্যে সম্পর্ক আরো জোরদার হতে দেখা যায়।
৮ জুলাই, ২০১৩ সালে গণপ্রজাতন্ত্রী বাংলাদেশের প্রধানমন্ত্রী শেখ হাসিনা বেলারুশ প্রজাতন্ত্রে সফরে যান।
বিভিন্ন ক্ষেত্রে সাহায্য-সহযোগিতার জন্য উভয় দেশ একটি চুক্তিতে স্বাক্ষর করে, যেগুলোর মধ্যে রয়েছে- ব্যবসাবাণিজ্য, শিক্ষা, কৃষি, প্রযুক্তি, এবং প্রতিরক্ষা।
বাংলাদেশের তৈরি পোশাক শিল্পকে দীর্ঘ মেয়াদী সহায়তার জন্য বেলারুশ সরকার বাংলাদেশকে $১.৫ কোটি ডলার দিবে।
ভান্ডারকোট ইউনিয়ন
ভান্ডারকোট বাংলাদেশের খুলনা জেলার বটিয়াঘাটা উপজেলার অন্তর্গত একটি ইউনিয়ন।
বালিয়াডাঙ্গা ইউনিয়ন
বালিয়াডাঙ্গা বাংলাদেশের খুলনা জেলার বটিয়াঘাটা উপজেলার অন্তর্গত একটি ইউনিয়ন।
জলমা ইউনিয়ন
জলমা বাংলাদেশের খুলনা জেলার বটিয়াঘাটা উপজেলার অন্তর্গত একটি ইউনিয়ন।
১নং জলমা ইউনিয়নের উপর দিয়ে প্রবাহিত ময়ূরী নদীর তীরে, খুলনা-রুপসা বাইপাস সড়কের উত্তর পার্শ্বে বুড়ো মৌলভীর দরগা অবস্থিত।
গঙ্গারামপুর ইউনিয়ন
গঙ্গারামপুর বাংলাদেশের খুলনা জেলার বটিয়াঘাটা উপজেলার অন্তর্গত একটি ইউনিয়ন।
সুরখালী ইউনিয়ন
সুরখালী বাংলাদেশের খুলনা জেলার বটিয়াঘাটা উপজেলার অন্তর্গত একটি ইউনিয়ন।
লাল বাহাদুর শাস্ত্রী আন্তর্জাতিক বিমানবন্দর
লাল বাহাদুর শাস্ত্রী আন্তর্জাতিক বিমানবন্দর হল ভারতের উত্তরপ্রদেশ রাজ্যের বারাণসী শহর থেকে উত্তর-পশ্চিমে বাবাতপুরে আবস্থিত একটি বিমানবন্দর। পূর্বে এটি বারাণসী বিমানবন্দর নামে পরিচিত ছিল, তবে অক্টোবর ২০০৫ সালে ভারতের দ্বিতীয় প্রধানমন্ত্রী লাল বাহাদুর শাস্ত্রীর নামে বিমানবন্দরটি আনুষ্ঠানিকভাবে নামকরণ করা হয়। ২০১৬-১৭ সালে যাত্রী পরিবহনের ক্ষেত্রে এটি ভারতের ২১ তম বৃহৎ বিমানবন্দর হিসাবে আত্মপ্রকাশ করে। বিমানবন্দরটি থেকে বিভিন্ন বিমান সংস্থা কলকাতা, দিল্লি, মুম্বই, বেঙ্গালুরু, হায়দ্রাবাদ, আহমেদাবাদ, জয়পুর, পাটনা সহ বিভিন্ন রুটে উড়ান পরিচালনা করে।
বিমানবন্দরে ০৯/২৭ বৈশিষ্ট্যের সাথে একটি পিচ রানওয়ে উপস্থিত রয়েছে। রানওয়ের দৈর্ঘ্যে ৯,০০৯ ফুট (২,৭৪৫ মিটার), উভয় দিকে ঘূর্ণায়মান প্রান্ত এবং প্রধান অ্যাপ্রনে (বর্হিবাসের) প্রবেশের জন্য রানওয়ে থেকে দুটি প্রস্থান পথ। তৃতীয় একটি প্রস্থান ব্যবহার করা হয় জরুরী অবস্থায় বিমানকে একটি বিচ্ছিন্ন প্রান্তের দিকে নিয়ে যায়র জন্য। 
২৬,৫০০ বর্গ মিটার মেঝেসহ একটি সমন্বিত টার্মিনাল অভ্যান্তরিন ও আন্তর্জাতিক উভয় উড়ানের জন্য কাজ করে। এটি যে কোনো নির্দিষ্ট সময়ে ৫০০ যাত্রী ধারন করতে পারে। টার্মিনালটিতে সিইউটিই (সাধারণ-ব্যবহারকারী টার্মিনাল সরঞ্জাম) সহ ১৬ টি চেক-ইন কাউন্টার, ৪ টি ইমিগ্রেশন কাউন্টার যা বহির্মুখী কাউন্টারে দ্বিগু, এয়ারবাস এ৩২০ পরিবার এবং বোয়িং ৭৩৭ পরিবারের মতো বিমানের জন্য দুটি এ্যারো-ব্রিজ; এবং জিনিসপত্র প্রদানের জন্য দুটি কনভেয়ার বেল্ট রয়েছে। এ্যারো-সেতুর দ্বারা বিমানে যাত্রী চলাচলের জন্য জন্য টার্মিনালের ঊর্ধ্ব স্তরের (দ্বিতল) আসনবিন্যাস এলাকা রয়েছে, এছাড়া টার্মিনাল থেকে পায়ে হেঁটে বা শাটল বাস মাধ্যমে  বিমানে পৌঁছানোর একটি ভূমিস্ত পরিবহন (গ্রাউন্ড-লেভেল) ব্যবস্থার উপস্থিত রয়েছে। অ্যাপ্রনে  একযোগে পাঁচটি বিমান পার্কিং করার ব্যবস্থা রয়েছে। অপেক্ষা এলাকাটি যাত্রীদের জন্য জলখাবারের দোকান, একটি ট্রাভেলার্স কনভেনিয়েন্স স্টোর, একটি পত্রিকার দোকানের সঙ্গে একটি বইয়ের দোকান, এবং বারাণসীর পণ্যদ্রব্যের দোকান, বারাণসীর শাড়ি ইত্যাদি; অতিরিক্ত প্রয়োজনীয় পরিষেবা উপস্থিত রয়েছে এবং একটি ভিআইপি অপেক্ষা লাউঞ্জ রয়েছে টার্মিনালে।
৪ অক্টোবর ২০১২ সালে কেন্দ্রীয় মন্ত্রিপরিষদ কর্তৃক বিমানবন্দরটিকে আন্তর্জাতিক মর্যাদা প্রদান করা হয়। মার্চ ২০১৫ সৌর চালিত বিমান সোলার ইম্প্লস ২  ২০১৫-১৬ সালে তার গ্রহের প্রদক্ষিণের সময় বিমানবন্দরটি একটি পিট স্টপে প্রণীত হয়। জুন ২০১৭ যোগি আদিত্যনাথ বারাণসী বিমানবন্দরের সম্প্রসারণের জন্য ৩৫০ একর জমি অধিগ্রহণের প্রস্তাব জমা দেওয়ার নির্দেশ দেন।
বানৌজা দুর্জয় (২০১৩)
বানৌজা দুর্জয় বাংলাদেশ নৌবাহিনীর একটি দুর্জয় শ্রেণির বৃহৎ টহল জাহাজ। জাহাজটি এই শ্রেণির প্রথম জাহাজ। এটি ২০১৩ সাল থেকে বাংলাদেশ নৌবাহিনীর সাথে যুক্ত আছে।
বানৌজা দুর্জয় দৈর্ঘ্যে প্রস্থে এবং গভীরতায় এবং ওজনে ৬৪৮ টন। জাহাজটির গলুই স্ফীতাকার হওয়ার কারনে এটি উত্তাল সমুদ্রেও স্থিতিশীল থাকতে পারে। জাহাজটিতে চলাচলের জন্য দুইটি শ্যাফট যুক্ত দুইটি এসইএমটি পিয়েলস্টিক ডিজেল ইঞ্জিন রয়েছে। জাহাজটির সর্বোচ্চ গতি এবং সর্বোচ্চ পাল্লা । জাহাজটি ৬০ জন সৈন্য নিয়ে একটানা ১৫ দিন সমুদ্রে থাকতে পারে। এই জাহাজটি স্বল্প মাত্রার ডুবোজাহাজ বিধ্বংসী অভিযান ও চালাতে পারে।
এই জাহাজটিতে রয়েছে একটি "এইচ/পিজে-২৬ " ৭৬ মিমি কামান এবং চারটি "সি-৭০৪" জাহাজ বিধ্বংসী ক্ষেপণাস্ত্র । বিমান বিধ্বংসী অস্ত্র হিসেবে রয়েছে দুইটি "ওয়েরলিকন" ২০ মিমি কামান। এছারাও জাহাজটিতে রয়েছে বারোটি "ইডিএস-২৫এ" ২৫০ মিমি ডুবোজাহাজ বিধ্বংসী রকেট লঞ্চার এবং ডিকয়।
জাহাজের প্রধান রাডার হিসেবে আছে একটি "এসআর৬০" ই/এফ ব্যান্ড সমুদ্রপৃষ্ঠ অনুসন্ধান রাডার। ৭৬ মিমি কামানের গোলাবর্ষণ নিয়ন্ত্রনের জন্য রয়েছে একটি রাশিয়ার তৈরি "এমআর-১২৩-০২/৭৬" রাডার। দুইটি ২০ মিমি কামানের জন্য রয়েছে দুইটি "টাইপ ৩৪৭" আই ব্যান্ড গোলাবর্ষণ নিয়ন্ত্রন রাডার। সি-৭০৪ ক্ষেপনাস্ত্র উতক্ষেপণ ও নিয়ন্ত্রনের জন্য রয়েছে "টাইপ ৩৫২" আই ব্যান্ড রাডার। এই রাডার সমুদ্রপৃষ্ঠ অনুসন্ধানের কাজেও ব্যাবহার করা যায়। জাহাজটিতে সম্মুখভাগে বসানো একটি সোনার রয়েছে যার পাল্লা । জাহাজটিতে আরো রয়েছে জেআরসিএসএস যুদ্ধ ব্যবস্থাপনা পদ্ধতি।
বানৌজা নির্মূল
বানৌজা নির্মূল বাংলাদেশ নৌবাহিনীর একটি দুর্জয় শ্রেণির বৃহৎ টহল জাহাজ। জাহাজটি এই শ্রেণির দ্বিতীয় জাহাজ। এটি ২০১৩ সাল থেকে বাংলাদেশ নৌবাহিনীর সাথে যুক্ত আছে।
বানৌজা নির্মূল দৈর্ঘ্যে প্রস্থে এবং গভীরতায় এবং ওজনে ৬৪৮ টন। জাহাজটির গলুই স্ফীতাকার হওয়ার কারনে এটি উত্তাল সমুদ্রেও স্থিতিশীল থাকতে পারে। জাহাজটিতে চলাচলের জন্য দুইটি শ্যাফট যুক্ত দুইটি এসইএমটি পিয়েলস্টিক ডিজেল ইঞ্জিন রয়েছে। জাহাজটির সর্বোচ্চ গতি এবং সর্বোচ্চ পাল্লা । জাহাজটি ৬০ জন সৈন্য নিয়ে একটানা ১৫ দিন সমুদ্রে থাকতে পারে। এই জাহাজটি স্বল্প মাত্রার ডুবোজাহাজ বিধ্বংসী অভিযান ও চালাতে পারে।
এই জাহাজটিতে রয়েছে একটি "এইচ/পিজে-২৬ " ৭৬ মিমি কামান এবং চারটি "সি-৭০৪" জাহাজ বিধ্বংসী ক্ষেপণাস্ত্র । বিমান বিধ্বংসী অস্ত্র হিসেবে রয়েছে দুইটি "ওয়েরলিকন" ২০ মিমি কামান। এছারাও জাহাজটিতে রয়েছে বারোটি "ইডিএস-২৫এ" ২৫০ মিমি ডুবোজাহাজ বিধ্বংসী রকেট লঞ্চার এবং ডিকয়।
জাহাজের প্রধান রাডার হিসেবে আছে একটি "এসআর৬০" ই/এফ ব্যান্ড সমুদ্রপৃষ্ঠ অনুসন্ধান রাডার। ৭৬ মিমি কামানের গোলাবর্ষণ নিয়ন্ত্রনের জন্য রয়েছে একটি রাশিয়ার তৈরি "এমআর-১২৩-০২/৭৬" রাডার। দুইটি ২০ মিমি কামানের জন্য রয়েছে দুইটি "টাইপ ৩৪৭" আই ব্যান্ড গোলাবর্ষণ নিয়ন্ত্রন রাডার। সি-৭০৪ ক্ষেপনাস্ত্র উতক্ষেপণ ও নিয়ন্ত্রনের জন্য রয়েছে "টাইপ ৩৫২" আই ব্যান্ড রাডার। এই রাডার সমুদ্রপৃষ্ঠ অনুসন্ধানের কাজেও ব্যাবহার করা যায়। জাহাজটিতে সম্মুখভাগে বসানো একটি সোনার রয়েছে যার পাল্লা । জাহাজটিতে আরো রয়েছে জেআরসিএসএস যুদ্ধ ব্যবস্থাপনা পদ্ধতি।
আলী আবাদ জেলা
আলী আবাদ জেলা () আফগানিস্তানের কুন্দুজ প্রদেশের দক্ষিণ অঞ্চলে অবস্থিত একটি অন্যতম জেলা। ভৌগলিক অবস্থান অনুযায়ী জেলাটির দক্ষিণে বাঘলান প্রদেশ, পশ্চিমে চাহার দারা জেলা, পূর্বে কুন্দুজ জেলা ও খান আবাদ জেলা এবং পূর্ব তখর প্রদেশ ঘিরে রেখেছে।
২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৪১,৭০০ জন। নিম্নের জাতিগতভাবে সম্প্রদায় লক্ষ্য করা যায়।
জেলাটির কেন্দ্রীয় শহরের নাম হচ্ছে 'আলিয়াবাদ, যেটি কুন্দজ ও বাগালানের মধ্যবর্তী স্থানে অবস্থিত। জেলাটি সাধারণত দরিদ্র লোকের বসবাস এবং মারাত্মভাবে খরাপ্রবণ এলাকা হিসেবে পরিচিত। জার্মানের একটি পুনর্গঠন দল নতুন একটি বাঁধের কাজ পরিচালিত করছে।
জ্যাক নেল
জন ডেসমন্ড নেল (; জন্ম: ১০ জুলাই, ১৯২৮ - মৃত্যু: ১৩ জানুয়ারি, ২০১৮) কেপ প্রদেশের কেপ টাউনে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। ১৯৪৯ থেকে ১৯৫৭ সময়কালে দক্ষিণ আফ্রিকা ক্রিকেট দলের অন্যতম সদস্য থাকা অবস্থায় ৬ টেস্টে অংশগ্রহণ করেন জ্যাক নেল। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করতেন। দলে তিনি মূলতঃ ডানহাতি ব্যাটসম্যান হিসেবে খেলতেন।
জ্যাক নেল ডানহাতি উদ্বোধনী ব্যাটসম্যান হিসেবে খেলেছেন। এছাড়াও চমৎকার ফিল্ডার হিসেবেও তাঁর সুনাম ছিল। সমগ্র খেলোয়াড়ী জীবনে ৩৫টি প্রথম-শ্রেণীর ক্রিকেটে অংশ নিয়েছেন তিনি। বেশ কয়েকবারই দলের পক্ষে সর্বোচ্চ রান সংগ্রাহকের ভূমিকায় অবতীর্ণ হয়েছিলেন জ্যাক নেল। ঘরোয়া ক্রিকেটে ওয়েস্টার্ন প্রভিন্সের পক্ষে নিয়মিতভাবে এক দশক নিরাপদে পার করে দেন।
সমগ্র খেলোয়াড়ী জীবনে ছয়টি টেস্ট খেলেছেন। ১৯৪৯-৫০ মৌসুমে পাঁচ টেস্টের সিরিজের সবগুলোই অস্ট্রেলিয়ার বিপক্ষে খেলেছেন। ২৪ ডিসেম্বর, ১৯৪৯ তারিখে টেস্ট ক্রিকেটে অভিষেক ঘটে জ্যাক নেলের। তবে ব্যাটিং সীমাবদ্ধতার কবলে পড়েন তিনি। নয় ইনিংসে অংশ নিয়ে মাত্র ১৩৯ রান তুলেন। তন্মধ্যে সেরা ছিল ৩৮ রানের ইনিংসটি। ফলশ্রুতিতে দল থেকে বাদ পড়েন। এরপর ১৯৫৭-৫৮ মৌসুমে একই দলের বিপক্ষে অংশ নেন। কিন্তু একটি টেস্টে অংশ নিয়ে ৭ ও ৪ রান তুলেন।
খেলোয়াড়ী জীবন থেকে অবসর নেয়ার পর নিউল্যান্ডসে অনুষ্ঠিত যে-কোন ধরনের খেলায় ধারাভাষ্যকারের ভূমিকায় অবতীর্ণ হতেন তিনি। কোয়ান্টিটি সার্ভেয়ার হিসেবে কাজ করতেন।
ব্যক্তিগত জীবনে বিবাহিত ছিলেন তিনি। ফেব্রুয়ারি, ১৯৫২ সালে শিলা মেরি ফাইনগ্যান নাম্নী এক রমণীর পাণিগ্রহণ করেন তিনি। তাঁদের সংসারে তিন পুত্র ও এক কন্যা সন্তান রয়েছে। ১৩ জানুয়ারি, ২০১৮ তারিখে ওয়েস্টার্ন কেপের পাইনল্যান্ডসে ৮৯ বছর বয়সে তাঁর দেহাবসান ঘটে।
ইয়ান নেলসন (অভিনেতা, ১৯৯৫-এ জন্ম)
ইয়ান মাইকেল নেলসন (জন্ম এপ্রিল ১০, ১৯৯৫) হলেন একজন মার্কিন অভিনেতা, যিনি মার্কিন টেলিভিশন চ্যানেল এমটিভি-এ প্রচারিত ধারাবাহিক "টিন ওল্ফ"-এ তরুন ডেরেক হেইল এবং ২০১৪ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র "দ্য জজ"-এ এরিক পালমার ভূমিকায় অভিনয় করেছেন।
নেলসন, মার্ক এবং জানি নেলসনের পুত্র। তিনি একজন প্রশিক্ষিত গায়ক, নৃত্য শিল্পী এবং অভিনেতা, এছাড়াও তাকে মার্কিন যুক্তরাষ্ট্রের নিউ ইয়র্ক রাজ্য-এর নিউ ইয়র্ক শহর-এ আয়োজিত, মার্কিন যুক্তরাষ্ট্রের জনপ্রিয় পন্য বিক্রয়কারী বিপনী প্রতিষ্ঠান মেসি'স দ্বারা আয়োজিত বিশ্বের সবচেয়ে বড় কুজকাওয়াজ মেসি'স থ্যাংসগিভিং ডে প্যারেড-এ অংশ নিতে দেখা যায়। ১০ম এবং ১১তম গ্রেডে পড়ার জন্য তিনি মার্কিন যুক্তরাষ্ট্রের নর্থ ক্যারোলাইনা রাজ্যের লেউইসভ্যিলি শহরে অবস্থিত "ফর্সইউথ কান্ট্রি ডে স্কুল"-এ পড়াশোনা করেন।
প্রথম আহমেদ
অটোমেন সাম্রাজ্যের চৌদ্দ তম সুলতান ।
পূর্ববর্তী সুলতানদের তুলনায় উনি বেশী যোগ্য ছিলেন তার স্ত্রী বিখ্যাত কোসেম সুলতান ।
তিনি তার সময় তার রাজ্যকে বিস্তার করেন।
তিনি ভাই হত্যা প্রথা বন্ধ করেন ।
আনাস্তাসিয়া (নাসিয়া নামেও সম্বোধন করা হয়ে থাকে), এক ১৩ বছরের গ্রিক বালিকা যে টিনোস-এর এক আদর্শ আনন্দময় জীবনে অভ্যস্ত। পূর্বে, তার কোলে একটি মেষশাবকসহ আঁকা তার একটি ছবি তোপকাপি প্রাসাদে পাঠানো হয় যা সম্প্রতি রাজ্যাভিষিক্ত সুলতান আহমেদের নজরে পড়ে। সুলতান ওই চিত্রকর্মে প্রভাবিত হয়ে পড়ায় সাফিয়া সুলতান সেই মেয়েটিকে তোপকাপি প্রাসাদে নিয়ে আসার নির্দেশ দেন। প্রথমবারের মত বাস্তব সমস্যার মুখোমুখি হয়ে নাসিয়া তার অস্থির, উষ্ণ-মেজাজী ও শিশুসুলভ ব্যক্তিত্ব প্রদর্শন করতে থাকে এবং সে তার বাড়ি ফিরে যাবার প্রতিজ্ঞা করে। সে প্রাসাদে পৌছুলে আহমেদ নিয়মিত তার সাক্ষাৎ করতে লাগলো। পূর্বে ভালোবাসার অভিজ্ঞতা না থাকায় সে আহমেদের প্রেম প্রত্যাখ্যান করে, কিন্তু পরবর্তীতে বয়োবৃদ্ধির সাথে সাথে সে ভালোবাসার অর্থ আবিষ্কার করতে শুরু করে। একসময় সে আহমেদের প্রেমে পড়ে যায়, এমনকি তার জন্য নিজের জীবনও বাজি রাখে। তার সাহস ও বাহ্যিক বিশ্বস্ততার কারণে দিন দিন সে ক্ষমতাবান হয়ে উঠতে থাকে। সে তার নিজ নাম বদলে কোসেম রাখে, এবং অবশেষে অটোম্যান সাম্রাজ্যের ইতিহাসে সবচেয়ে ক্ষমতাধর সুলতানা হয়ে ওঠে।
শচীন খুরানা
শচীন খুরানা হলেন একজন ভারতীয় টেলিভিশন অভিনেতা।
পীর ফজলুর রহমান
পীর ফজলুর রহমান (জন্ম: ৯ জানুয়ারি ১৯৬৯) হলেন বাংলাদেশের একজন প্রখ্যাত রাজনীতিবিদ ও ২২৭ নং (সুনামগঞ্জ-৪) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
পীর ফজলুর রহমান ১৯৬৯ সালের ৯ জানুয়ারি তৎকালীন পূর্ব পাকিস্তানের সিলেট জেলার সুনামগঞ্জে জন্মগ্রহণ করেন। তার পিতার নাম মোহাম্মদ রইছ আলী পীর ও মাতা সৈয়দা রাহিমা খানম।
জয়া সেনগুপ্ত
জয়া সেনগুপ্ত হলেন বাংলাদেশের একজন প্রখ্যাত রাজনীতিবিদ ও ২২৫ নং (সুনামগঞ্জ-২) আসন থেকে নির্বাচিত জাতীয় সংসদ সদস্য। ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে তার স্বামী সুরঞ্জিত সেনগুপ্ত এই আসন থেকে “সংসদ সদস্য” হিসাবে নির্বাচিত হওয়ার পর ২০১৭ সালের ৫ ফেব্রুয়ারি মৃত্যুবরণ করলে ঐ বছরেরই ৩০ মার্চ অনুষ্ঠিত উপ-নির্বাচনে তিনি “সংসদ সদস্য” হিসাবে নির্বাচিত হন।
প্রখ্যাত রাজনীতিবিদ সুরঞ্জিত সেনগুপ্ত তার স্বামী।
পেনিকি
পেনিকি (), রাশিয়া লেনিনগ্রাদ অঞ্চল একটি গ্রাম। এটি লোমোনোসভ থেকে প্রায় ৯ কিলোমিটার দূরে অবস্থিত। এই স্থান থেকে সবচেয়ে নিকটবর্তী উপসাগর ১ কিলোমিটার দূরে। এটা বলা হয়।
আর্কী জেলা
আর্কী জেলা () আফগানিস্তানের কুন্দুজ প্রদেশের উত্তরপূর্বাঞ্চলে অবস্থিত ৭টি জেলার মধ্যে অন্যতম একটি জেলা ভৌগলিক অবস্থান অনুযায়ী জেলাটির দক্ষিণ-পশ্চিমে খান আবাদ জেলা এবং কুন্দুজ জেলা, উত্তর-পশ্চিমে ইমাম সাহেব জেলা, পূর্বে তাজিকিস্তান এবং পূর্বে তখর প্রদেশের সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৭৪,৯০০ জন এর মত, যার মধ্যে ৪০% পশতু, ১৫% তাজিক, ৩৫% উজবেক, ১০% তুর্কিমান রয়েছে। জেলাটির কেন্দ্রীয় শহরের নাম হচ্ছে আর্কী, যা উত্তরের অংশে অবস্থান করছে। জেলাটিতে সাধারণত মূলত হত দরিদ্র মানুষেরা বসবাস করে থাকে এবং যুদ্ধকালীন সময়ে ব্যাপকভাবে ক্ষতিগ্রস্ত হয়।
পশ্চিমবঙ্গে প্রাপ্ত পিয়েরিডি গোত্রের প্রজাপতির তালিকা
এই পাতাটিতে পশ্চিমবঙ্গে প্রাপ্ত পিয়েরিডি গোত্রের প্রজাপতিদের বৈজ্ঞানিক নাম এবং ছবিসহ নথিভুক্ত করা হল।পশ্চিমবঙ্গে এখনও পর্যন্ত ৩৯টির প্রজাতি সন্ধান পাওয়া গেছে।
Subspecies: "Catopsilia pomona pomona" (Oriental lemon emigrant)
Subspecies: "Catopsilia pyranthe pyranthe" (Oriental mottled emigrant)
Subspecies: "Eurema andersonii jordani" (Sikkim one-spot grass yellow or Jordan's grass yellow)
Subspecies: "Eurema hecabe hecabe" (Oriental common grass yellow)
Subspecies: "Gandaca harina assamica" (Assam tree yellow)
Tribe: Anthocharidini
Subspecies: "Hebomoia glaucippe glaucippe" (Oriental great orange-tip)
Tribe: Leptosiaini
Subspecies: "Leptosia nina nina" (Oriental psyche)
Tribe: Pierini
Subspecies: "Appias albina darada" (Sylhet common albatross)
 Subspecies: "Appias lalage lalage" (Himalayan spot puffin)
 Subspecies: "Appias lyncida eleonora" (Indo-Chinese chocolate albatross)
 Subspecies: "Delias acalis pyramus" (Himalayan redbreast Jezebel)
 Subspecies: "Delias agostina agostina" (Sikkim yellow Jezebel)
 Subspecies: "" (Sikkim hill Jezebel)
 Subspecies: "Delias descombesi descombesi" (Vietnamese red-spot Jezebel)
 Subspecies: "Delias hyparete indica" (Indian painted Jezebel)
 Subspecies: "Delias pasithoe pasithoe" (Chinese red-base Jezebel)
 Subspecies: "Prioneris philonome clemanthe" (Myanmarese redspot sawtooth)
 Subspecies: "Prioneris thestylis thestylis" (Himalayan spotted sawtooth)
Tribe: Teracolini
Subspecies: "Ixias pyrene familiaris" (east Himalayan yellow orange-tip)
ব্রিটিশ কাউন্সিল বাংলাদেশ
ব্রিটিশ কাউন্সিল বাংলাদেশ হচ্ছে ব্রিটিশ কাউন্সিলের একটি শাখা যা বাংলাদেশে ইংরেজি ও ব্রিটিশ শিক্ষা প্রদান করে থাকে এবং সাংস্কৃতিক বিনিময়ে অবদান রাখে। এর প্রধান কার্যালয় ঢাকায় অবস্থিত এবং শাখাসমূহ চট্টগ্রাম ও সিলেটে অবস্থিত। বারবারা উইকহাম হচ্ছেন ব্রিটিশ কাউন্সিল বাংলাদেশের পরিচালক।
ব্রিটিশ কাউন্সিল ১৯৩৪ সালে লন্ডন শহরে প্রতিষ্ঠিত হয়। এটা ১৯৫১ সালে ঢাকায় তার শাখা খুলে যখন বাংলাদেশ পাকিস্তানের অংশ ছিল। ২৫ মার্চ ১৯৭১ সালের কালরাত্রিতে, বাংলাদেশের স্বাধীনতা যুদ্ধ শুরু হওয়ার সময়ে, পাকিস্তান সেনাবাহিনী এই কার্যালয়টিতে আক্রমণ চালায়, সেসময় এই কার্যালয়ে পাহারারত ৮জন পূর্ব পাকিস্তানী পুলিশ অফিসার প্রাণ হারায়। ২০১৩ সালে, শিক্ষাদানে উন্নয়নের লক্ষে ব্রিটিশ কাউন্সিল মাইক্রোসফট বাংলাদেশের সাথে একটি স্মারকলিপিতে সই করে। ১৬ জানুয়ারি ২০১৬-তে, ব্রিটিশ কাউন্সিল উদ্যোক্তা তৈরিতে কাজ করার জন্য একটি অলাভজনক সংস্থা, "চ্যাঞ্জ মেকারের" সহায়তায় 'ইনোভেট, ইনকিউবেট এন্ড গ্রো (আইআইজি): একটি সামাজিক কর্মপ্রচেষ্টা সমর্থনকারী প্রোগ্রাম' চালু করে।
জুলাই ২০১৬ ঢাকা আক্রমণের পরিপ্রেক্ষিতে, নিরাপত্তা বিধানে ব্রিটিশ কাউন্সিল সাময়িক সময়ের জন্য এর কার্যালয়সমূহ বন্ধ করে দেয়। ১৯৭১ সালে প্রধান কার্যালয় প্রাঙ্গণে নিহত পুলিশ অফিসারদের স্মরণে ২০১৭-তে একটি স্মৃতিস্তম্ভ নির্মাণ করা হয়।
দক্ষিণ আফ্রিকা-বাংলাদেশ সম্পর্ক
দক্ষিণ আফ্রিকা-বাংলাদেশ সম্পর্ক হল দক্ষিণ আফ্রিকা এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। বাংলাদেশের হাই কমিশন প্রিটোরিয়ায় অবস্থিত। দক্ষিণ আফ্রিকার হাই কমিশন শ্রীলঙ্কায় অবস্থিত, যা বাংলাদেশ কর্তৃক স্বীকৃত। উভয়েই কমনওয়েলথ অব নেশনসভুক্ত দেশ।
আপার্টহাইট পরিসমাপ্তির শেষ অবধি বাংলাদেশ দক্ষিণ আফ্রিকায় তার নাগরিকদের পাঠানোর ব্যাপারে নিষেধাজ্ঞা জারি করে রেখেছিল। নেলসন ম্যান্ডেলার নির্বাচন এবং আপার্টহাইট পরিসমাপ্তির পর বাংলাদেশ এবং দক্ষিণ আফ্রিকার মধ্যে বৈদেশিক সম্পর্ক শুরু হয়। বাংলাদেশের বৈদেশিক মন্ত্রী দক্ষিণ আফ্রিকার রাষ্ট্রপতি হিসেবে নেলসন ম্যান্ডেলার উদ্বোধন অনুষ্ঠানে অংশ নিয়েছিলেন। ১৯৯৪ সালের ১০ সেপ্টেম্বর উভয় দেশ সরকারীভাবে কূটনৈতিক সম্পর্ক শুরু করে। ২৭ ফেব্রুয়ারি ১৯৯৫-এ দক্ষিণ আফ্রিকার প্রিটোরিয়ায় বাংলাদেশের হাই কমিশন চালু করা হয়। ২০১৫ মোতাবেক, দক্ষিণ আফ্রিকা এবং কেনিয়া শুধুমাত্র আফ্রিকার দুটি দেশ যেখানে বাংলাদেশী কূটনৈতিক মিশন ছিল।
২০১৪ সালে, দক্ষিণ আফ্রিকা ৮৫২০ কোটি রান্ড মূল্যের দ্রব্যাদি বাংলাদেশে রপ্তানি করে। অপরদিকে বাংলাদেশের রপ্তানি ছিল ৭৪৫০ কোটি রান্ড মূল্যের।
দক্ষিণ আফ্রিকায় প্রায় ৮০ হাজার বাংলাদেশী রয়েছে। যার মধ্যে বেশীরভাগই শরণার্থী প্রত্যাশী। অনেক বাংলাদেশী সেখানে দোকানপাট খুলেছেন।
অনেক বাংলাদেশীকে দক্ষিণ আফ্রিকায় হত্যা করা হয়েছে, এমনকি তাদের দোকানপাটও লুটপাট করা হয়েছে
২০১৫-এ, দক্ষিণ আফ্রিকানদের দ্বারা বাংলাদেশী ব্যবসায়ীদের ভয়ভীতি প্রদর্শন করে আক্রমণ করা থেকে রক্ষা করতে বাংলাদেশ হাই কমিশন একটি হটলাইন চালু করে।
জাহমিয়া
জাহমি () একটি মতবাদ। জা’দ ইবন দিরহাম (১১৮ হি) নামক একজন নতুন প্রজন্মের পারসিক মুসলিম মহান আল্লাহর গুণাবলি অস্বীকার করে তাঁকে ‘নির্গুণ’ বলে দাবি করতে থাকেন। তার ছাত্র জাহম ইবন সাফওয়ান সামারকান্দী (১২৮ হি)। তিনি এ মতটিকে জোরালোভাবে প্রচার করতে থাকেন এবং এর সাথে অনেক দর্শনভিত্তিক মতবাদ তিনি প্রচার করেন।
বর্তমানে এই মতবাদের অস্তীত্ব নেই
চর দারা জেলা
চরদারা জেলা (; এছাড়াও পরিচিতি চাহার দারা, চাহার দারেহ অথবা চর দারেহ নামে) উত্তর আফগানিস্তানের কুন্দজ প্রদেশের সাতটি জেলার মধ্যে অন্যতম একটি জেলা। ভৌগলিক অবস্থান অনুযায়ী জেলাটির দক্ষিণ-পশ্চিমে কুন্দুজ প্রদেশ এবং উত্তর-পশ্চিমের কালে-ই-জাল জেলা, উত্তর-পূর্বের কুন্দুজ জেলা, দক্ষিণ-পূর্ব আলী আবাদ জেলা, বাগলান প্রদেশ দক্ষিণে অবস্থিত এবং দক্ষিণ পশ্চিমে সামানগান প্রদেশ সীমানা ঘিরে রেখেছে।
২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ৬৫,১০০ জন, যার মধ্যে কুন্দুজ প্রদেশের প্রায় ৮% জনসংখ্যা অন্তর্ভুক্ত রয়েছে। এখানে জাতিগত সম্প্রদায় বলতে ৫৫% পশতু, ২৫% তাজিক, ১২% উজবেক এবং ৮% তুকিমান সম্প্রদায়ের লোক রয়েছে। এখানকার জনসংখ্যার প্রায় অধিকাংশই জেলা বা জেলাগুলিতে উত্তর-পশ্চিম অঞ্চলে বসবাস করে থাকে। এছাড়াও কুন্দুজ নদীর সাউথ-ওয়েস্ট ব্যাংক তীর বরাবর অবস্থান করছে। এখানকার জমি চাষাবাদযোগ্য এবং চরদারা জেলার প্রায় ১৫% এলাকা দখল করে আছে কৃষিক্ষেত্রে। দক্ষিণ-পশ্চিমে জেলার বাকি জমি মরুভূমি লক্ষ্য করা যায় যেখানে বেশিরভাগ বসতবাড়ি রয়েছে।
রফিকুল ইসলাম (বিজ্ঞানী)
রফিকুল ইসলাম (১৯৩৬ - ৬ই মার্চ, ২০১৮) ছিলেন একজন বাংলাদেশী চিকিৎসক ও চিকিৎসা বিজ্ঞানী। তিনি ডায়রিয়া নিরাময়ের জন্য খাবার স্যালাইন (ওরস্যালাইন) আবিষ্কারের জন্য পরিচিত। ব্রিটিশ মেডিকেল জার্নাল দ্য ল্যান্সেট তার আবিষ্কৃত খাবার স্যালাইনকে "চিকিৎসা বিজ্ঞানে বিংশ শতাব্দীর সবচেয়ে গুরুত্বপূর্ণ আবিষ্কার" বলে উল্লেখ করেছিল।
রফিকুল ইসলাম ১৯৩৬ সালে তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুমিল্লার চৌদ্দগ্রাম উপজেলার (বর্তমানে নাঙ্গলকোট) মালিপাড়া গ্রামমে জন্মগ্রহণ করেন। তিনি ১৯৬৫ সালে ঢাকা মেডিক্যাল কলেজ থেকে এমবিবিএস পাস করেন। পরবর্তীতে তিনি ব্রিটেনে গ্রীষ্মমণ্ডলীয় ঔষধ এবং স্বাস্থ্যবিধি (ট্রপিক্যাল মেডিসিন ও হাইজিন) বিষয়ে উচ্চ শিক্ষা অর্জন করেন।
এমবিবিএস পাস করার পর তিনি ইন্টারন্যাশনাল সেন্টার ফর ডাইরিয়াল ডিজিজ রিসার্চ, বাংলাদেশ-এ যোগদান করেন এবং ২০০০ সালে এই প্রতিষ্ঠান থেকে অবসরে যান। এই প্রতিষ্ঠানে কর্মরত থাকাকালীন তিনি বিভিন্ন ঔষধ নিয়ে গবেষণা করেন। তার অন্যতম গুরুত্বপূর্ণ আবিষ্কার হল খাবার স্যালাইন (ওরস্যালাইন)। ১৯৭১ সালে বাংলাদেশের স্বাধীনতা যুদ্ধ চলাকালীন ভারতের পশ্চিমবঙ্গের শরনার্থী শিবিরগুলোতে কলেরা ছড়িয়ে পড়লে একমাত্র চিকিৎসা হিসেবে শিরায় স্যালাইন (ইন্ট্রাভেনাস) দেওয়া হত। কিন্তু ইন্ট্রাভেনাসের স্বল্পতার কারণে তার আবিষ্কৃত খাবার স্যালাইন দিয়ে এই রোগ থেকে সুস্থতা লাভ সম্ভব হয়েছিল।
বাংলাদেশ স্বাধীন হওয়ার পর ডায়রিয়ার চিকিৎসায় স্যালাইনের ব্যবহার নিয়ে ব্যাপক প্রচারণা চালানো হয়। এর ফলে, এটি "ঢাকা স্যালাইন" নামেও পরিচিতি লাভ করেছিল। পরবর্তীতে ১৯৮০ সালে বিশ্ব স্বাস্থ্য সংস্থা ওরস্যালাইনকে স্বীকৃতি দেয়। এছাড়া বাংলাদেশী বেসরকারি সংস্থা ব্র্যাক এই খাবার স্যালাইনকে বাংলাদেশের প্রত্যন্ত অঞ্চলে ছড়িয়ে দিতে ভূমিকা রাখে।
রফিকুল ইসলাম ২০১৮ সালের ফেব্রুয়ারি মাসে তিনি হৃদরোগে আক্রান্ত হন এবং বার্ধক্যজনিত রোগে ভুগছিলেন। ২০১৮ সালের ৬ই মার্চ তিনি ঢাকার অ্যাপোলো হাসপাতালে মৃত্যুবরণ করেন। ৬ই মার্চ মরহুমের গ্রামের বাড়ী মালিপাড়ায় বিশাল জানাজা শেষে পিতামাতার কবরের পাশে চির শায়িত হন।
জার্মানি-বাংলাদেশ সম্পর্ক
জার্মানি-বাংলাদেশ সম্পর্ক বলতে বাংলাদেশ এবং জার্মানির মধ্যকার দ্বিপাক্ষিক সম্পর্ককে বুঝানো হয়। জার্মানির দূতাবাস ঢাকায়, এবং বাংলাদেশের দূতাবাস বার্লিনে অবস্থিত।
১৯৭১-এর বাংলাদেশের স্বাধীনতা যুদ্ধের পর, পূর্ব জার্মানি বিশ্বের তৃতীয়, এবং ইউরোপের প্রথম দেশ ছিল, যারা ১৯৭২ সালে বাংলাদেশকে সরকারিভাবে স্বীকৃতি দেয়। কূটনৈতিক সম্পর্ক স্থাপনের পর, দুই দেশের মধ্যে দ্বিপাক্ষিক সম্পর্ক ধীরে ধীরে প্রতিষ্ঠিত হয়।
বাঙ্গালী এবং জার্মানদের মধ্যে শতাব্দী পুরনো সাংস্কৃতিক বিনিময়ের ইতিহাস রয়েছে।
ফণী বড়ুয়া
ফণী বড়ুয়া (১৯১৫ - ২২শে জুন, ২০০১) ছিলেন একজন বাংলাদেশী সঙ্গীতজ্ঞ। তিনি ছিলেন লোকসংস্কৃতি ও আধুনিক কবিগানের স্রষ্টা। সঙ্গীতে অবদানের জন্য বাংলাদেশ সরকার তাকে ২০০০ সালে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
ফণী বড়ুয়া ১৯১৫ সালে (১৭ শ্রাবণ, ১৩২২ বঙ্গাব্দ) তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রামের রাউজানের পাঁচখাইন গ্রামে জন্মগ্রহণ করেন। তার পিতা নন্দকুমার বড়ুয়া এবং মাতা শ্যামা বড়ুয়া। তিনি তার পিতামাতার তিন সন্তানের মধ্যে দ্বিতীয়। তার শৈশবেই তিনি তার মাকে হারান। গ্রামের বিদ্যালয়ে তিনি তৃতীয় শ্রেণি পর্যন্ত পড়াশুনা করেন।
নিজের ভরণপোষণের জন্য তিনি শ্রমণ জীবন বেঁচে নেন, কিন্তু কিছুদিন পর তিনি এই জীবন ছেড়ে বার্মা চলে যান। সেখানে তিনি ট্রাংকে রং লাগানো, ফুলতোলা অর্থাৎ রং মিস্ত্রীর সহকারি হিসেবে কাজ করেন। রেঙ্গুনে তিনি মতিলাল বড়ুয়ার কবিগান শুনে তার শিষ্যত্ব গ্রহণ করেন। তিন বছর পর তিনি দেশে ফিরে আসেন এবং জীবিকার জন্য বৌদ্ধ কীর্তন গাওয়া ও রং লাগানো কাজ করতেন। তার রং লাগানোর দোকানে তিনি টর্চ মেরামত, ঘড়ি সারানোর কাজ, ঝালাইসহ বিভিন্ন ধরনের কাজ করতেন।
২০০১ সালের ৬ সেপ্টেম্বর প্রকাশিত কবিয়াল ফণী বড়ুয়া নাগরিক স্মরণসভা কমিটি, চট্টগ্রাম-এর "স্মরণিক" স্মরণপত্রে কল্পতরু সেনগুপ্ত রচিত "দেশব্রতী কবিয়াল ফণী বড়ুয়া স্মরণে" নিবন্ধ, সুচরিত চৌধুরী রচিত "কুসুম বালিকা" স্মৃতিনিবন্ধ, আবুল মোমেন রচিত "বর্ষীয়ান কবিগায়ককে শ্রদ্ধাঞ্জলি" নিবন্ধ, মৃণাল চৌধুরী রচিত "কবিয়াল ফণী বড়ুয়া এবং লোকসংস্কৃতির শ্রেণি সচেতনতা" নিবন্ধ, বাদল বরণ বড়ুয়া রচিত "কবিয়াল ফণী বড়ুয়া: সংক্ষিপ্ত জীবনকথা ও তাঁর কবিগানের বিষয় সমীক্ষা" নিবন্ধ এবং শিমুল বড়ুয়া রচিত "যিনি ছিলেন মাটি ও মানুষের কাছাকাছি" নিবন্ধে কবিগানে ফণী বড়ুয়ার অবদানের কথা উল্লেখ করা হয়েছে। এছাড়া তার স্মরণে ২০১০ সালের এপ্রিল মাসে চট্টগ্রামে শিমুল বড়ুয়া সম্পাদিত কবিয়াল ফণী বড়ুয়া স্মারকগ্রন্থ-এর প্রকাশনা উৎসব অনুষ্ঠিত হয়।
জার্মানি-ব্রুনাই সম্পর্ক
জার্মানি-ব্রুনাই সম্পর্ক বলতে জার্মানি এবং ব্রুনাইয়ের মধ্যকার দ্বিপাক্ষিক বৈদেশিক সম্পর্ককে বোঝানো হয়। ব্রুনাইয়ের দূতাবাস বার্লিনে, এবং জার্মানির দূতাবাস বন্দর সেরি বেগাওয়ানে অবস্থিত।
উভয় দেশের মধ্যে সম্পর্ক ১লা মে ১৯৮৪ সাল থেকে প্রতিষ্ঠিত হয়। ১৯৮৫-তে, সুলতান হাসসান আল-বলকিয়াহ সর্বপ্রথম ব্যক্তিগত সফরে জার্মানিতে যান এবং ১৯৯৮ সালে একটি রাষ্ট্রীয় সফরে যান, যেখানে সরকারি সফরে ২০০২ ও ২০১১ সালে আবারো পরিদর্শন করেন। অপরদিকে, চ্যান্সেলর হেলমুট কোল একটি সরকারি সফরে ১৯৯৭ সালে ব্রুনাই আসেন।
ব্রুনাই দ্বিপাক্ষিক বাণিজ্যের ক্ষেত্রে জার্মানিকে একটি গুরুত্বপূর্ণ অংশীদার হিসেবে বিবেচনা করে, যা ২০১১ সালে উভয়ের বাণিজ্যকে আনুমানিক ৩৪.৬ কোটি €তে উন্নীত করে। জার্মানি মূলত ব্রুনাইয়ে যানবাহন, যন্ত্রপাতি, রাসায়নিক দ্রব্য এবং ভারী উপকরণাদি রপ্তানি করে থাকে। দুই দেশের মধ্যে বিনিয়োগে উৎসাহপ্রদান ও প্রতিকূল প্রতিরোধ চুক্তিতেও সংশোধন আনা হয়।
জার্মানি এবং ব্রুনাইয়ের মধ্যে একটি শিক্ষার্থী বিনিময় প্রোগ্রাম পরিচালিত হয় যার অংশ হিসেবে ২০০৮ সালে ব্রুনাইয়ের একদল শিক্ষার্থী জার্মান বিশ্ববিদ্যালয়সমূহে অধ্যয়নের জন্য যায়।
বিলি ওয়েড
ওয়াল্টার ওয়ারহাম বিলি ওয়েড (; জন্ম: ১৮ জুন, ১৯১৪ - মৃত্যু: ৩১ মে, ২০০৩) নাটাল প্রদেশের ডারবান এলাকায় জন্মগ্রহণকারী বিখ্যাত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন বিলি ওয়েড। ১৯৩৮ থেকে ১৯৫০ সময়কালে দক্ষিণ আফ্রিকার পক্ষে ১১ টেস্টে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে কোয়াজুলু-নাটালের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন।
বিলি ওয়েড দক্ষিণ আফ্রিকার হিল্টন কলেজে অধ্যয়ন করেছেন।
দ্বিতীয় বিশ্বযুদ্ধের উভয়াংশে টেস্ট খেলার সুযোগ হয় তাঁর। ২৪ ডিসেম্বর, ১৯৩৮ তারিখে টেস্ট ক্রিকেটে অভিষেক ঘটে তাঁর। ১৯৩৮-৩৯ মৌসুমে নিজদেশে সফরকারী ইংল্যান্ডের বিপক্ষে তিন টেস্টে অংশগ্রহণ করেন। খেলোয়াড়ী জীবনের একমাত্র সেঞ্চুরিটি একই প্রতিপক্ষের বিপক্ষে ১৯৪৮-৪৯ মৌসুমে পোর্ট এলিজাবেথে করেন। এছাড়াও, দলের প্রয়োজনে উইকেট-রক্ষকের ভূমিকায় অবতীর্ণ হতেন।
প্রথম-শ্রেণীর ক্রিকেট থেকে অবসর নেয়ার পর টেস্ট ক্রিকেটে আম্পায়ারিত্ব করেছেন। ১৯৬৯-৭০ মৌসুমে নিউল্যান্ডসে একটিমাত্র টেস্টে আম্পায়ারিত্ব করেছিলেন।
৩১ মে, ২০০৩ তারিখে নাটাল প্রদেশের ডারবানে ৮৮ বছর বয়সে তাঁর দেহাবসান ঘটে। তাঁর ভাই হার্বি ওয়েড একই কলেজের ছাত্র ছিলেন। হার্বিও দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছেন। দক্ষিণ আফ্রিকার ইতিহাসের প্রথম টেস্টে অধিনায়কের দায়িত্বে ছিলেন হার্বি ও ২৮ গড়ে ৫১১ রান তুলেছিলেন।
ইয়ান চ্যান
ইয়ান চ্যান (জন্ম সেপ্টেম্বর ৭, ২০০৬) হলেন একজন মার্কিন অভিনেতা। ২০১৪ সালে তিনি মার্কিন টেলিভিশন চ্যানেল এবিসি-এ প্রচারিত হাস্যরস দৃশ্যকাব্যের ধারাবাহিক "ফ্রেশ অব দ্য বোট"-এ নিয়মিত অভিনয় করা শুরু করেন।
২০১৬ সালের নভেম্বর মাসে, চ্যান বিশ্ববিখ্যাত মার্কিন পপ গায়ক মাইকেল জ্যাকসন-এর কিশোর বয়সে গাওয়া জনপ্রিয় গান "বেন" শিরোনামিক গায়ক হিসেবে পরিবেশনার মাধ্যমে "ফ্যাসো গোস পপস!" নামক মঞ্চস্থ্য কনসার্টের পরিবেশনার শুরু করেন।
২০১৬ সালের জুন মাসে তিনি, মার্কিন-কোরিয়ান গায়ক এরিক নাম-এর "ইনট্যু ইউ" নামক গানের ভিডিওতে মূল চরিত্রে অভিনয় করেন। ২০১৭ সালে তিনি, আসন্ন মার্কিন সুপারহিরো ভিত্তিক চলচ্চিত্র "সাজাম!"-এ অভিনয়ের জন্য অভিনয় দলের সাথে কাজ শুরু করেন।
চ্যানের একজন ছোট ভাই রয়েছে, এবং তিনি ম্যান্ডারিন ভাষায় অনর্গল কথা বলতে পারেন।
তিনি জনপ্রিয় গেম "মাইনক্রাফ্ট"-এর একজন বড় ভক্ত।
এছাড়াও তিনি গান গেতে পারেন এবং একটি ব্যান্ডে গিটার বাজিয়ে থাকেন।
হবিবপুর সমষ্টি উন্নয়ন ব্লক
হবিবপুর সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার মালদা সদর মহকুমা এর একটি ব্লক। ব্লকটির সদর দপ্তর হবিবপুর। হবিবপুর থানা ব্লকটির কাজ করে।
হবিবপুর সমষ্টি উন্নয়ন ব্লক দ্রাঘিমাংশ এ অবস্থিত। হবিবপুর সমষ্টি উন্নয়ণ ব্লক মোট ৩৯৭.১০ বর্গকিলোমিটার এলাকা জুড়ে বিস্তৃত।
হবিবপুর ব্লকের গ্রামীণ এলাকা ১১ টি গ্রাম পঞ্চায়েত নিয়ে গঠিত। আকতার, বুলবুলচণ্ডি, জাজাইল, ঋষিপুর, আইহো, কান্তুরকা, শ্রীরামপুর, বৈদ্যপুর, হবিবপুর এবং মঙ্গলপুর।
২০১১ সালের জনগণনা অনুসারে, হবিবপুর সমষ্টি উন্নয়ন ব্লকের জনসংখ্যা ২১০,৬৬৯। প্রত্যেকেই গ্রাম্য বাসিন্দা। এবং ১০৬,৭৫৭ জন পুরুষ ও ১০৩,৯৪২ জন মহিলা।
২০১১ সালের জনগণনা অনুসারে হবিবপুর ব্লকের ২১০,৬৬৯ জনের মধ্যে ১০৮,১৩৬ জন সাক্ষর। তার মধ্যে ৬২,০৩৩ জন পুরুষ ও ৪৭,১০৩ জন মহিলা।
পুরানো মালদা সমষ্টি উন্নয়ন ব্লক
পুরানো মালদা সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার মালদা সদর মহকুমা এর একটি ব্লক। ব্লকটির সদর দপ্তর নারায়ণপুর। মালদা থানা ব্লকটির কাজ করে।
পুরানো মালদা সমষ্টি উন্নয়ন ব্লক দ্রাঘিমাংশে অবস্থিত। পুরানো মালদা সমষ্টি উন্নয়ন ব্লক মোট ২২৮ বর্গকিলোমিটার এলাকা জুড়ে বিস্তৃত।
পুরাতন মালদহ ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। ভবুক, মাহিসবাথানি, মুচিয়া, যাত্রাডাঙ্গা, মঙ্গলবাড়ি ও সাহাপুর।
২০১১ সালের জনগণনা অনুসারে, পুরানো মালদা সমষ্টি উন্নয়ন ব্লকের মোট জনসংখ্যা ১,৫৬,৩৬৫। তাদের মধ্যে ১,৩৫,৮৫৫ জন গ্রাম্য বাসিন্দা এবং ২০,৫১০ জন শহুরে বাসিন্দা। এবং ৮০,১০৮ জন পুরুষ ও ৭৬,২৫৭ জন মহিলা।
২০১১ সালের জনগণনা অনুসারে পুরানো মালদা ব্লকের ১৫৬,৩৬৫ জনের মধ্যে ৮০,১৬৪ জন সাক্ষর। তার মধ্যে ৪৫,২৭৮ জন পুরুষ ও ৩৫,৩৩৬ জন মহিলা।
বি. এম. মোজাম্মেল হক
বি. এম. মোজাম্মেল হক (জন্ম: ১ জুলাই ১৯৫৭) হলেন বাংলাদেশের একজন প্রখ্যাত রাজনীতিবিদ ও ২২১ নং (শরীয়তপুর-১) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
বি. এম. মোজাম্মেল হক ১৯৫৭ সালের ১ জুলাই তৎকালীন পূর্ব পাকিস্তানের ফরিদপুর জেলার শরীয়তপুরে জন্মগ্রহণ করেন। তার পিতার নাম হাছান উদ্দিন ভূইয়া ও মাতা নূর জাহান বেগম।
তিনি শিক্ষা জিবেনে ঢাকা বিশ্ববিদ্যালয়ের ছাত্র ছিলেন।
তিনি একজন প্রখ্যাত রাজনীতিবিদ ও ২২১ নং (শরীয়তপুর-১) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
নাকাশ আজিজ
নাকাশ আজিজ (জন্ম ফেব্রুয়ারি ২৪, ১৯৮৫), নাকাশ হিসেবেও পরিচিত, হল একজন ভারতীয় নেপথ্য গায়ক এবং সঙ্গীত সুরকার। তিনি কিংবদন্তি সুরকার এ আর রহমান-কে হিন্দিতে "হাইওয়ে", "রানঝানা", "রকস্টার", "দিল্লি-৬" এবং "আই"-এর মতো চলচ্চিত্রে সহায়তা করেছেন। তিনি "ফ্যান" থেকে "যাব্রা ফ্যান", "আর...রাজকুমার"(২০১৩) থেকে "শাড়ি কে ফল সা" এবং "গান্দী বাত" এবং "ফাটা পোস্টার নিকলা হিরো" থেকে "ডাটিং নাচ"-এর মতো গানের নেপথ্যের জন্য জনপ্রিয়ভাবে পরিচিত; পরবর্তী দুইটি চলচ্চিত্র ছিল শাহিদ কপূরের উপর চিত্রায়িত।
আজিজ মূলত মুদবিদ্রি থেকে; ম্যাঙ্গালোরের উপকন্ঠে একটি ছোট শহরতলিসুলভ শহর। তিনি একটি কণ্ঠশিল্পীর পরিবার থেকে। নেপথ্য গায়ক হওয়ার আগে তিনি ঐকতান এবং ভক্তিমুলক আ্যালবামের জন্য সুরকার হিসেবে কাজ করতেন।
আ. ফ. ম. বাহাউদ্দিন নাছিম
আ. ফ. ম. বাহাউদ্দিন নাছিম (জন্ম: ১১ নভেম্বর ১৯৬১) হলেন বাংলাদেশের একজন রাজনীতিবিদ ও ২২০ নং (মাদারীপুর-৩) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
আ. ফ. ম. বাহাউদ্দিন নাছিম ১৯৬১ সালের ১১ নভেম্বর তৎকালীন পূর্ব পাকিস্তানের ফরিদপুর জেলার মাদারীপুরে জন্মগ্রহণ করেন। তার পিতার নাম এ. এন. মহিউদ্দিন আহমেদ ও মাতা নূরজাহান বেগম।
আ. ফ. ম. বাহাউদ্দিন নাছিম শেরেবাংলা কৃষি বিশ্ববিদ্যালয় (তৎকালীন বাংলাদেশ কৃষি ইনস্টিটিউট) থেকে কৃষিতে স্নাতক ডিগ্রি অর্জন করেন।
আ. ফ. ম. বাহাউদ্দিন নাছিম বাংলাদেশ কৃষি ইনস্টিটিউট (বর্তমানে শেরেবাংলা কৃষি বিশ্ববিদ্যালয়)ছাত্রলীগের সভাপতি ছিলেন। ১৯৮১ সালে মাদারীপুর জেলা ছাত্রলীগের সভাপতি হন। দীর্ঘদিন প্রধানমন্ত্রী শেখ হাসিনার বিশেষ সহকারীও ছিলেন তিনি। বর্তমানে বাংলাদেশ আওয়ামী লীগের সাংগঠনিক সম্পাদকের দায়িত্ব পালন করছেন আ. ফ. ম. বাহাউদ্দিন নাছিম।
অন্তর্দেশীয় বিমানবন্দর
একটি অন্তর্দেশীয় বিমানবন্দর এমন একটি বিমানবন্দর যা শুধুমাত্র দেশীয় উড়ান পরিচালনা করে- একই দেশের মধ্যে উড়ান। অন্তর্দেশীয় বিমানবন্দরে শুল্ক বিভাগ ও অভিবাসন সুবিধা নেই এবং সেই কারণে একটি বিদেশী বিমানবন্দর থেকে আগত  উড়ান পরিচালনা করতে পারে না।
এই বিমানবন্দরগুলিতে প্রায়ই ছোট বা মাঝারি উড়োজাহাজ এবং আঞ্চলিক এয়ার ট্রাফিক পরিচালনা করতে যথেষ্ট ছোট রানওয়েতে থাকে। বেশিরভাগ দেশে নিরাপত্তা পরীক্ষণ/মেটাল ডিটেক্টর ব্যবহার করা হয়, তবে আন্তর্জাতিক উড়ানে নিরাপত্তা পরীক্ষণ ব্যবস্থার ব্যবহারের কয়েক দশক পরে এই ধরনের নিরাপত্তা পরীক্ষণ ব্যবস্থা অন্তর্দেশীয় উড়ানগুলির জন্য স্থাপন করা হয়েছিল।
কানাডা এবং মার্কিন যুক্তরাষ্ট্রে অধিকাংশ পৌরসভা বিমানবন্দর এই শ্রেণীবিভাগের হয়। কানাডায় আন্তর্জাতিক বিমান বন্দরে, কানাডার মধ্যে ফ্লাইটগুলি পরিচালনা করে এমন অন্তর্দেশীয় প্রান্তিক রয়েছে (কানাডীয় শহর থেকে অন্য একটি শহরে উড়ান রয়েছে)।
উপরন্তু, কিছু "আন্তর্জাতিক" নামক বিমানবন্দর মূলত অন্তর্দেশীয় বিমানবন্দর যা নিয়মিতভাবে আন্তর্জাতিক উড়ান পরিচালনা করে না। এই বিমানবন্দরগুলির মধ্যে অনেকগুলি মার্কিন যুক্তরাষ্ট্র মাধ্যমে অবস্থিত।
যুক্তরাজ্যে একটি গার্হস্থ্য বিমানবন্দরে একটি উদাহরণ ওয়িক বিমানবন্দর, যেখান থেকে অন্যান্য স্কটস বিমানবন্দরের মধ্যে উড়ান পরিচালিত হয়।
কিছু ছোটো দেশ বা অঞ্চলে কোনও সার্বজনীন অন্তর্দেশীয় বিমানবন্দর বা এমনকি সরকারী গন্তব্যের ফ্লাইট নেই, এর আকার বা রাজনৈতিক কারণে, উদাহরণস্বরূপ বেলজিয়াম, হংকং, কুয়েত, ম্যাকাও, সিঙ্গাপুর এবং সংযুক্ত আরব আমিরাত।
একটি আঞ্চলিক বিমানবন্দর অপেক্ষাকৃত ছোট বা আংশিকভাবে জনবহুল ভৌগোলিক এলাকার মধ্যে বিমান যাত্রীদের একটি বিমানবন্দর। একটি আঞ্চলিক বিমানবন্দরে সাধারণত দেশের মধ্যে যাত্রী পরিবহন করার জন্য শুল্ক বিভাগ ও অভিবাসন সুবিধা নেই। কানাডায় আঞ্চলিক বিমানবন্দর সাধারণত কানাডা মধ্যে উড়ান সংযোগ ঘটায় এবং যুক্তরাষ্ট্রে কিছু উড়ান পরিষেবা প্রদান করে। কয়েকটি মার্কিন যুক্তরাষ্ট্রের আঞ্চলিক বিমানবন্দর, যাদের মধ্যে বেশিরভাগই নিজেদেরকে আন্তর্জাতিক বিমানবন্দর বলে মনে করে, তাদের শুল্ক বিভাগ ও অভিবাসন সুবিধাগুলি একটি প্রয়োজনীয় ভিত্তিতে সক্রিয় করে তুলতে পারে, কিন্তু অধিকাংশ ক্ষেত্রেই কেবলমাত্র অন্তর্দেশীয় যাত্রী পরিষেবা দেয়।
এই বিমানবন্দরগুলি ব্যবহার করে বিমান ছোট ব্যবসায়ীক জেট, বেসরকারী বিমান এবং টাবারপ্পপ চালিত বা আঞ্চলিক জেটলিনার উভয় ধরনের বিমান পরিচালনা করে সাধারণত আঞ্চলিক বিমান সংস্থা। এই উড়ান সাধারণত একটি বৃহত্তর আঞ্চলিক কেন্দ্র থেকে ছোট দূরত্বের মধ্যে চলাচল করে। এই বিমানবন্দর সাধারণত ছোট রানওয়ে যুক্ত হয়, যা অনেক জ্বালানী সঙ্গে ভারী বিমান পরিচালনা করতে পাড়েনা।
ইউরোপীয় দেশে, আঞ্চলিক বিমানবন্দর প্রায়ই বিমানবন্দর হিসাবে শ্রেণীবদ্ধ করা হয় যা দেশের রাজধানী/সবচেয়ে বড় শহরে বিমান পরিষেবা পরিবেশন করে না। বৃহত্তর আঞ্চলিক বিমানবন্দরের উদাহরণ হিসাবে রয়েছে স্পেনের বার্সেলোনা এল প্র্যাট বিমানবন্দর এবং ম্যানচেস্টার বিমানবন্দর, যা ইউরোপের সবচেয়ে দামী বিমানবন্দরগুলির মধ্যে ধরা হয় এবং বিমানবন্দরগুলি বড় ও ছোট বিমান উভয় দ্বারা ব্যবহৃত হয়।ফ্রান্স, জার্মানি এবং সুইডেনের মত দেশে, একটি আঞ্চলিক বিমানবন্দর হল ছোট বিমানের জন্য একটি বিমানবন্দর, যদিও বর্তমানে আঞ্চলিক বিমানবন্দরগুলি বড় বিমানবন্দরের মত জাতীয় বিমান হাবের দিকে আগ্রসর হচ্ছে।  ছোট আঞ্চলিক বিমানবন্দরের উদাহরণ কভেন্ট্রি বিমানবন্দর এবং ওয়রশিপ বিমানবন্দর। উত্তর নরওয়েতে, দীর্ঘ দূরত্ব এবং অনেক স্বল্প রানওয়ে বিমানবন্দর থেকে দেশের একটি আঞ্চলিক হাবে যাওয়ার উড়ান পাওয়া যায়, তবে রাজধানীর জন্য উড়ান পাওয়া যায় না।
কৃষ্ণেন্দু নারায়ণ চৌধুরী
কৃষ্ণেন্দু নারায়ণ চৌধুরী হলেন পশ্চিমবঙ্গের মালদা জেলার একজন রাজনৈতিক নেতা। তিনি ইংরেজবাজার বিধানসভা কেন্দ্রের বিধায়ক ছিলেন এবং ছিলেন পশ্চিমবঙ্গের পর্যটন মন্ত্রী।
বাংলাদেশ-সিঙ্গাপুর সম্পর্ক
বাংলাদেশ-সিঙ্গাপুর সম্পর্ক বলতে বাংলাদেশ এবং সিঙ্গাপুরের মধ্যকার দ্বিপাক্ষিক সম্পর্ককে বোঝানো হয়।
বাংলাদেশের স্বাধীনতা যুদ্ধের পর ১৯৭২ সালের ফেব্রুয়ারি মাসে সিঙ্গাপুর বাংলাদেশকে স্বীকৃতি দেয়। মোঃ মুস্তাফিজুর রহমান হচ্ছেন সিঙ্গাপুরে নিযুক্ত বাংলাদেশের হাই কমিশনার। বাংলাদেশের রাষ্ট্রপতি জিল্লুর রহমান ২০ মার্চ, ২০১৩ সালে সিঙ্গাপুরের একটি হাসপাতালে মারা যান।
২০১৬-এর ২০শে জানুয়ারি সিঙ্গাপুর ২৭জন নির্মাণ শ্রমিককে বহিষ্কার করে যারা বাংলাদেশে জঙ্গি তৎপরতা চালাতে পরিকল্পনা করছিল। এই দলটিকে সিঙ্গাপুরের প্রথম কোন জঙ্গি গোষ্ঠী হিসেবে আখ্যায়িত করা হয়। বাংলাদেশ তাদের ১৪ জনের বিরুদ্ধে জঙ্গিবাদ সম্পর্কিত মামলা দায়ের করে। ৩রা মে, ২০১৬-তে আরো ৮ বাংলাদেশী শ্রমিককে বহিষ্কার করা হয়, যাদের সাথে 'ইসলামি স্টেট টেরর গ্রুপের' সংশ্লিষ্টতা ছিল।
২০১৬-এর ৯ আগস্ট বাংলাদেশ এবং সিঙ্গাপুর যৌথভাবে বিদ্যুৎ উৎপাদনের একটি চুক্তিতে সই করে। নিরাপত্তা এবং বৈদেশিক সম্পর্ক বিষয়ক একজন সিনিয়র স্বরাষ্ট্র মন্ত্রী, মালিকি ওসমান ২০১৬ সালের ২৪ থেকে ২৬ অক্টোবর বাংলাদেশ সফর করে যান। ঐসময় তিনি সম্পর্ক উন্নয়ন ও জঙ্গিবাদ দমনে সহায়তার কথা উল্লেখ করেন।
বাংলাদেশের মানবসম্পদ রপ্তানিতে বিশ্বে সিঙ্গাপুর হচ্ছে বৃহত্তম বাজারগুলোর মধ্যে অন্যতম। সিঙ্গাপুর এয়ারলাইন্স বাংলাদেশ থেকে এবং বাংলাদেশে ফ্লাইট পরিচালনা করে থাকে, যেখানে বিমান বাংলাদেশ এয়ারলাইন্স সিঙ্গাপুরে এবং সিঙ্গাপুর থেকে ফ্লাইট পরিচালনা করে।.
ইমাম সাহেব জেলা
ইমাম সাহেব জেলা () আফগানিস্তানের কুন্দুজ প্রদেশের উত্তর অঞ্চলে অবস্থিত একটি জেলা। ভৌগলিক অবস্থান অনুযায়ী জেলাটির পশ্চিমে কালে-ই-জাল জেলা, উত্তরে তাজিকিস্তান (পাঞ্জা নদী বরাবর), পূর্বে আর্কী জেলা এবং দক্ষিণে কুন্দুজ জেলা সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ২০৪,৩০০ জন এর মত, যার মধ্যে ২৫% পশতু, ২৫% তাজিক, ৪৫% উজবেক এবং ২% তুর্কিমান সম্প্রদায়ের লোকজন বসবাস করে থাকে। জেলাটির কেন্দ্রীয় শহরের নাম হচ্ছে ইমাম সাহেব, যেটি মুলত উত্তরে অঞ্চলে অবস্থিত। জেলাটির অন্যান্য প্রধান শহরের মধ্যে রয়েছে শেরখান বন্দর, যেটি তাজিকিস্তান থেকে আফগানিস্তানের প্রধান বন্দর হিসেবে কাজ করে থাকে।
জেলাটি আফগানিস্তানের অন্যতম ধনী জেলার একটি। এখানকার জমি চাষাবাদের জন্য খুব উপযোগী ও উর্বর প্রকৃতির এবং সেচের জন্য সুব ব্যবস্থা রয়েছে এবং খরার তেমন কোন সম্ভাবনা দেখা যায়না।
ইন্ডিয়ান ইনস্টিটিউট অফ ম্যানেজমেন্ট
ইন্ডিয়ান ইনস্টিটিউট অফ ম্যানেজমেন্ট (আইআইএমস) হচ্ছে ২0 টি পাবলিক, ব্যাবস্থাপনা শিক্ষা এবং গবেষণার স্বশাসিত প্রতিষ্ঠান।
বাংলাদেশ-ভিয়েতনাম সম্পর্ক
বাংলাদেশ-ভিয়েতনাম সম্পর্ক বলতে বাংলাদেশ এবং ভিয়েতনামের মধ্যকার দ্বিপাক্ষিক সম্পর্ককে বোঝানো হয়।
বাংলাদেশ ভিয়েতনামী জনতাদের সমর্থন দিয়েছিল এবং ১৯৭৩ সালের ১১ ফেব্রুয়ারিতে দক্ষিণ ভিয়েতনাম প্রজাতন্ত্রের অন্তর্বর্তীকালীন বিপ্লবী সরকারের সাথে সম্পর্ক প্রতিষ্ঠা করে যখন ভিয়েতনামকে সমর্থন দেয়ার বিক্ষোভ চলছিল। বাংলাদেশের প্রধানমন্ত্রী খালেদা জিয়া ছিলেন প্রথম কোন বাংলাদেশী সরকার প্রধান যিনি ২০০৪ সালের মে মাসে ভিয়েতনাম সফরে যান। ২০১৩ সালে দুই দেশ কূটনৈতিক সম্পর্ক প্রতিষ্ঠার ৪০তম বার্ষিকী উদযাপন করে। উভয় দেশে বাংলাদেশ এবং ভিয়েতনামের দূতাবাস রয়েছে। প্রধানমন্ত্রী শেখ হাসিনা সম্পর্ক উন্নয়নের লক্ষে ২০১২-এ ভিয়েতনাম সফর করেন। বাংলাদেশের রাষ্ট্রপতি, আব্দুল হামিদ, ২০১৫ সালের নভেম্বরে একটি রাষ্ট্রীয় সফরে ভিয়েতনামে যান। এসময় তাকে ভিয়েতনামের রাষ্ট্রপতি ট্রুং তান সাং সাদরে গ্রহণ করেন।
ভিয়েতনাম থেকে সিমেন্ট আমদানিতে বাংলাদেশ একটি প্রধান দেশ। ২০১৬-য় ভিয়েতনাম থেকে ১৪.১ কোটি ডলার মূল্যের সিমেন্ট বাংলাদেশ আমদানি করে। ভিয়েতনামের ভিনামিল্ক বাংলাদেশের বিগবিজের সাথে যুক্ত হয়ে, ২০১৭-এর জানুয়ারিতে বাংলাদেশে তাদের পণ্য বিপণনে এগিয়ে আসে। ২০১৩-২০১৪ সময়কালে বাংলাদেশ থেকে ভিয়েতনামে ৫.৫৯৫ কোটি ডলার অর্থ মূল্যের পণ্যদ্রব্য রপ্তানি করা হয় এবং ৫৮.২২৪ কোটি ডলার অর্থ মূল্যের পণ্যদ্রব্য আমদানি করা হয়।
খান আবাদ জেলা
খান আবাদ জেলা () আফগানিস্তানের কুন্দুজ প্রদেশের পূর্বাংশে অবস্থিত ৭টি জেলার মধ্যে অন্যতম একটি জেলা। ভৌগলিক অবস্থান অনুযায়ী জেলাটির পশ্চিমে কুন্দুজ জেলা, উত্তর পূর্বাঞ্চলে আর্কী জেলা, পূর্বে তখর প্রদেশ এবং দক্ষিণে আলী আবাদ জেলা এর সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ১৪০,৬০০ জন এর মত, যার মধ্যে ৪০% পশতু, ২০% হাজারা, ২৫% তাজি, ১০% উজবেক এবং ৫% পশাই সম্প্রদায়ের লোক বসবাস করে থাকে। জেলাটির কেন্দ্রীয় শহরের নাম হচ্ছে খান আবাদ, যেটি জেলাটির কেন্দ্রীয় অংশে অবস্থান করছে।
সাহানা আখতার রহমান
অধ্যাপক ডা. সাহানা আখতার রহমান একজন বিশ্ববিদ্যালয় শিক্ষক। তিনি বঙ্গবন্ধু শেখ মুজিব মেডিকেল বিশ্ববিদ্যালয়ের প্রথম নারী উপ-উপাচার্য (শিক্ষা) হিসেবে ৭ মার্চ, ২০১৮ তারিখে নিয়োগ পেয়েছেন। তিনিই বাংলাদেশের একমাত্র মেডিকেল বিশ্ববিদ্যালয়ের প্রথম নারী উপ-উপাচার্য। উপ-উপাচার্যের দায়িত্ব নেয়ার পূর্বে তিনি একই বিশ্ববিদ্যালয়ের শিশু বিভাগের চেয়ারম্যান (বিভাগীয় প্রধান) হিসেবে কর্মরত ছিলেন।
ডা. সাহানা আখতার রহমানের জন্ম ঢাকায়। তাঁর বাবার নাম শাহ্ হাবিবুর রহমান এবং মায়ের নাম রওশন আরা বেগম।
কামরুন্নেসা উচ্চ বিদ্যালয় থেকে মাধ্যমিক এবং হলিক্রস কলেজ থেকে উচ্চ মাধ্যমিক সম্পন্ন করেন ডা. সাহান আখতার রহমান। এরপর তিনি ১৯৮২ সালে ঢাকা মেডিকেল কলেজ থেকে এমবিবিএস পাস করেন। ১৯৯০ সালে তিনি এফসিপিএইচ (শিশু) এবং ১৯৯৫ সালে এম.এড (মেডিক্যাল এডুকেশন) ডিগ্রি অর্জন করেন।
১৯৯১ সাল থেকে চিকিৎসা শিক্ষা, চিকিৎসা ও গবেষণার সঙ্গে জড়িত আছেন ডা. সাহানা। দেশি ও বিদেশি বিভিন্ন জার্নালে তার শতাধিক গবেষণাপত্র প্রকাশিত হয়েছে এবং থিসিস গাইড হিসেবে তিনি ২৫টিরও বেশি এম. ডি এবং এফ.সি.পি.এস গবেষণা কাজ তত্ত্বাবধান করেছেন।
তিন কন্যার জননী অধ্যাপক ডা. সাহানা আখতার রহমানের স্বামী বিশিষ্ট অর্থনীতিবিদ বাংলাদেশ ব্যাংকের সাবেক গভর্নর এবং বর্তমানে ঢাকা বিশ্ববিদ্যালয়ের শিক্ষক ড. আতিউর রহমান।
সাংস্কৃতিক নৃবিজ্ঞান
সাংস্কৃতিক নৃবিজ্ঞান হলো নৃবিজ্ঞানের একটি শাখা। যার আলোচনা মূলত মানুষের মাঝে সাংস্কৃতিক বৈচিত্র্যের ওপরে নিবদ্ধ। এটি সামাজিক নৃবিজ্ঞানের বিপরীত। এর আলোচনা মূলত নৃতত্ত্বকে ধ্রুবক ধরে এর একটি অংশ হিসেবে সাংস্কৃতিক বৈচিত্র্যকে আলোচনা করা।
সাংস্কৃতিক নৃবিজ্ঞানের একটা সমৃদ্ধ প্রণালী রয়েছে গবেষণার। যার মাঝে রয়েছে অংশগ্রহণমূলক পর্যবেক্ষণ (যাকে প্রায়ই ফিল্ডওয়ার্ক বা মাঠপর্যায়ের কাজ বলা হয়, কেননা এর মাধ্যমে একজন নৃবিজ্ঞানীকে দীর্ঘসময় গবেষণার কেন্দ্রে যে অঞ্চল, সেখানে কাটাতে হয়), সাক্ষাৎকার নেওয়া এবং জরিপ।
নৃবিজ্ঞানের পক্ষ থেকে ‘সংস্কৃতি’র যে ধারণাগুলো দেওয়া হয়, তার মাঝে দিকের সময় একটি ধারণা দেন স্যার এডওয়ার্ড টেইলর। যিনি তাঁর ১৮৭১ সালে প্রকাশিত বইয়ের প্রথম পৃষ্ঠায় লেখেন : 
“সংস্কৃতি, বা সভ্যতাকে, বড়ভাবে নিলে, এটি একধরনের জাতিগত (Ethnographic) অর্থ প্রকাশ করে, তা হলো এই জটিল ব্যাপারটার মাঝে আছে জ্ঞান, বিশ্বাস, চিত্রকলা, আইন, সামাজিক রীতিনীতি এবং আরও অনেক ধরনের যোগ্যতা এবং অভ্যাস যা একজন মানুষকে সমাজের সদস্য হতে গেলে অর্জন করতে হয়। সভ্যতার ধারণা পরবর্তীতে দেন, ভি গর্ডন চিন্ডে, যেটি দ্বারা সভ্যতাকে কোনো নির্দিষ্ট সংস্কৃতির একটা অংশ বলেই বোঝানো হয়।
কলম্বিয়া-বাংলাদেশ সম্পর্ক
কলম্বিয়া-বাংলাদেশ সম্পর্ক বলতে বাংলাদেশ এবং কলম্বিয়ার মধ্যকার দ্বিপাক্ষিক সম্পর্ককে বোঝানো হয়। ২রা মে, ১৯৭২ সালে কলম্বিয়া এবং ভেনেজুয়েলা একত্রে বাংলাদেশকে স্বীকৃতি দেয়। উভয় দেশই জোট-নিরপেক্ষ আন্দোলনের সদস্য রাষ্ট্র। দুই দেশের কোনটিতে বসবাসরত কোন রাষ্ট্রদূত নেই।
২০১১ সালে, কলম্বিয়ার সাথে দ্বিপাক্ষিক ব্যবসা-বাণিজ্য প্রসারের লক্ষে মোহাম্মদ মিজারুল কায়েস বাংলাদেশের পররাষ্ট্র মন্ত্রনালয়ের সচিব হিসেবে বোগোতায় একটি সরকারি সফরে যান।
উভয় দেশের মধ্যে কিছু সাধারণ বিষয়, যেমন- জলবায়ু পরিবর্তন মোকাবেলা, দুর্যোগ ব্যবস্থাপনা, অনিষ্টকর দলসমূহ প্রতিরোধ ইত্যাদি ক্ষেত্রে সহায়তার জন্য বেঁচে নেয়া হয়েছে। বাংলাদেশের রাষ্ট্রপতি জিল্লুর রহমান উভয় দেশের মধ্যে কৃষিক্ষেত্রে প্রযুক্তিগত বিনিময়ের জন্য ২০০৯ সালে আহবান করেন।
দ্বিপাক্ষিক ব্যবসা-বাণিজ্য বর্ধিতকরণে উভয় দেশই আগ্রহ প্রকাশ করেছে। ২০০৯-এ, বাংলাদেশের সাথে দ্বিপাক্ষিক ব্যবসাবাণিজ্যকে অধিকতর করতে কলম্বিয়া একটি সমঝোতা পত্রে সই করে। কলম্বিয়ায় বাংলাদেশী পোশাক, পাটজাত পণ্য, ওষুধপত্র এবং হস্তশিল্পের ব্যাপক চাহিদা রয়েছে। ব্যবসায়ীদের অবাধ ভ্রমণের লক্ষে উভয় দেশ ভিসা ছাড় চুক্তিতে স্বাক্ষর করেছে।
বাংলাদেশের রোম্যান ক্যাথোলিকদের জন্য কলম্বিয়া যাজক প্রেরণ করেছে।
ফরাসী
ফ্রান্স এর নাগরিকদের ফরাসি নামে ডাকা হয়। বর্তমানে প্রায় ৯৩ মিলিয়ন ফরাসি জাতিগোষ্ঠী পুরো পৃথিবীতে বাস করছে। বেশিরভাগ ফরাসি রোমান ক্যাথলিক ধর্মের অনুসারী।
তাদের জনগোষ্ঠী জার্মান এবং রোমান জাতিগোষ্ঠী এর সঙ্গে মিল রয়েছে।যদিও ফরাসিদের ভাষা ফ্রেঞ্চ কিন্তু কিছু কিছু সম্প্রদায় ফ্রেঞ্চ ভাষার পাশাপাশি নরমান,কাতালান,করসিয়ান লউরেইন,ব্রেটন ইত্যাদি ভাষায় কথা বলে থাকে।ফ্রান্সে এসে ব্যবসায় করতে বিভিন্ন দেশের মানুষজন আসতো যারা একসময় স্থানীয় হয়ে যায় এবং ভাষায় এরূপ পরিবর্তন আনে।এদের মধ্যে উল্লেখযোগ্য জাতিগোষ্ঠী হল গাউল,ল্যাটিন,ফ্রান্ক(ফ্রান্সের আদি-জনগোষ্ঠী),আলামান,নর্সম্যান(নরওয়ের অধিবাসী)।
রাম্প স্টেক
রাম্প স্টেক একধরনের গরুর মাংস থেকে কাটা স্টেক। এখানে উল্লেখ করে যেতে পারে:ব্রিটিশ এবং কমনওয়েলথ ইংরেজিতে যেটিকে "র্যাম্প স্ট্যাক" বলা হয়, সেটিকেই আমেরিকান ইংরেজিতে সাধারণত "স্যারলাইন" নামে অভিহিত হয়। অন্যদিকে, ব্রিটিশ "স্যারলাইন" আমেরিকানদের দ্বারা "পোর্টারহাউস" নামে অভিহিত করা হয়।
রাম্প স্টেক ফরাসি রেসিপিতে "culotte" (আক্ষরিকভাবে, 'ট্রাউজার্স', 'প্যান্ট') নামে পরিচিত, যা বিভিন্ন রেসিপি জন্য ব্যবহৃত হয়:
বিংশ শতাব্দীতে ইংরেজী শব্দ "রাম্প স্টেক" গৃহীত হয়, যদিও সংশোধিতভাবে তা রমস্টেক বা রম স্টেক হিসবে। তবে বানান হিসেবে র্যাম্প স্টেকটিও সত্যায়িত করা হয়।
থাইল্যান্ড-বাংলাদেশ সম্পর্ক
থাইল্যান্ড-বাংলাদেশ সম্পর্ক বলতে থাইল্যান্ড এবং বাংলাদেশের মধ্যকার দ্বিপাক্ষিক সম্পর্ককে বোঝানো হয়। ১৯৭২ সালের ৫ অক্টোবর থেকে দুদেশের মধ্যে সম্পর্ক প্রতিষ্ঠিত হয়। থাইল্যান্ড ১৯৭৪-এ বাংলাদেশে তার দূতাবাস চালু করে, অপরদিকে বাংলাদেশ ১৯৭৫-এ ব্যাংককে তার দূতাবাস চালু করে।
বাংলাদেশ এবং থাইল্যান্ডের মধ্যে বিগত বছরগুলোতে বাণিজ্য সম্পর্ক খুব জোরদার হয়, বিশেষকরে পণ্যদ্রব্যের ক্ষেত্রে। থাইল্যান্ড অধিকতর উন্নত হওয়ায়, বিজ্ঞান বিষয়ে পড়ার জন্য অনেক বাঙ্গালী শিক্ষার্থী সেদেশে যায়। বাংলাদেশের অর্থনৈতিক ক্ষেত্রে থাইল্যান্ডকে অধিকহারে অংশগ্রহণের জন্য বাংলাদেশ আহবান করেছে। বাংলাদেশের অর্থ মন্ত্রণালয়ের বরাত অনুযায়ী- বাংলাদেশের অর্থনীতিতে থাইল্যান্ড আরো বেশি অবদান রাখতে পারে।
২রা মে, ২০১০ সালে, জানা যায় যে থাইল্যান্ড বাংলাদেশে চারদিনব্যাপী একটি বাণিজ্যমেলার আয়োজন করবে। এই আয়োজনে ৪৭টি থাই কোম্পানি (দুই দেশের মধ্যে বাণিজ্যিক সম্পর্ক উন্নয়নকল্পে) অংশ নিয়েছিল। বর্তমানে, থাইল্যান্ড এবং বাংলাদেশের মধ্যকার এই বাণিজ্য প্রায় $৬৫ কোটিতে উন্নীত হয়েছে।